
ОБЩИНСКИ СЪВЕТ 
Б У Р Г А С




Д О К Л А Д Н А  З А П И С К А



   ОТ ДИМИТЪР НИКОЛОВ НИКОЛОВ – 

   КМЕТ НА ОБЩИНА БУРГАС

Относно: промяна на вида на социална услуга в общността  от „Център за настаняване от семеен тип“ в „Център за настаняване от семеен тип за деца/младежи без увреждания -1“
 
УВАЖАЕМИ ОБЩИНСКИ СЪВЕТНИЦИ,

Съгласно писмо с вх. № 24-00-3250/ 18.12.2014 г. от директора на Регионална дирекция за социално подпомагане - Бургас, адресирано до Кмета на Община Бургас, предвид извършени изменения и допълнения в чл.36, ал 2 от Правилника за прилагане на Закона за социално подпомагане /ППЗСП/ е налице необходимост от промяна на Заповед № РД01-202/15.02.2012 г. на Изпълнителния директор на Агенция за социално подпомагане - за откриване на Център за настаняване от семеен тип“ /ЦНСТ/ в ж.к. Славейков, бл. 63 с капацитет 7 места, като промяната е по отношение на вида на същото. Изменението на заповедта следва да бъде предшествано от Решение на Общински съвет – Бургас. Промяната на нормативната уредба цели диференциране на съответните видове социални услуги, в случа „център за настаняване от семеен тип“, по целеви групи. В конкретния случай реално ще се осъществи единствено промяна на наименованието на социалната услуга или идентифициране на съответния подвид на вида социална услуга, но начина на предоставянето й и потребителите, които ще я ползват остават същите. Предвид указанията в горепосоченото писмо и датата, от която следва да бъде осъществена промяната на вида на социалната услуга – 01.01.2015 г. – предхождаща датата на януарската сесия, е налице необходимост Общински съвет – Бургас да вземе решение, което да потвърди възникнало преди влизането му в сила фактическо положение.   

На основание чл.21 ал.1 т.23 и ал.2 от Закона за местно самоуправление и местна администрация, във връзка с чл. 18, ал.1, т.2  от Закон за социално подпомагане, във връзка с чл. 36, ал.2, т.7, буква „а“, „аа“ и чл.36 в, ал.1, т.1, предл. второ и ал.3, т.1 от Правилника за прилагане на закона за социално подпомагане, предлагам Общинския съвет да вземе следното:
Р Е Ш Е Н И Е:
1. Потвърждава промяната на вида на социалната услуга „Център за настаняване от семеен тип“ в „Център за настаняване от семеен тип за деца/младежи без увреждания -1“, в гр. Бургас, ж.к. Славейков, бл. 63, вх.7, ет.5, считана от 01.01.2015 г., като социалната услуга запазва капацитета си - 7 нуждаещи деца и младежи без увреждания и числеността на персонала - 6 щатни бройки. 

      2. Средствата за осъществяване на дейността на променената социална услуга, включващи: работни заплати, осигурителни вноски и цялостната издръжка, са осигурени съгласно Закона за държавния бюджет на Република България за 2015 г. по стандарти и критерии, определени с Решение на Министерски съвет - стандарти за делегирана държавна дейност.


Приложения:

1. Копие на Писмо с вх. № 24-00-2350/18.12.14 г.от директора на Регионална дирекция за социално подпомагане.

2. Копие на Заповед № РД01-202/15.02.2012 г. на Изпълнителния директор на Агенция за социално подпомагане.

